พระราชกฤษฎีกาพระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามพ.ศ. ๒๕๐๖ ภูมิพลอดุลยเดช ป.ร.ให้ไว้ ณ วันที่ ๑๘มีนาคม พ.ศ. ๒๕๐๖เป็นปีที่ ๑๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยการควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามอาศัยอำนาจตามความในมาตรา ๓ และมาตรา ๔แห่งพระราชบัญญัติควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามพ.ศ. ๒๔๙๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามพ.ศ. ๒๕๐๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามพ.ศ. ๒๔๙๖มาตรา ๔ให้อาวุธยุทธภัณฑ์และสิ่งที่ใช้ในการสงครามตามที่ระบุไว้ในบัญชีท้ายพระราชกฤษฎีกานี้เป็นสิ่งอันพึงควบคุมตามความในพระราชบัญญัติควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามพ.ศ. ๒๔๙๕มาตรา ๕[๒]การส่งอาวุธยุทธภัณฑ์และสิ่งที่ใช้ในการสงครามดังกล่าวไว้ในมาตรา ๔ออกไปหรือผ่านไปนอกราชอาณาจักรจะกระทำมิได้ เว้นแต่(๑)เมื่อรัฐบาลต่างประเทศร้องขอให้มีการส่งออกไปหรือส่งผ่านไปนอกราชอาณาจักรตามข้อตกลงซึ่งได้ทำไว้กับรัฐบาล(๒) อาวุธยุทธภัณฑ์และสิ่งที่ใช้ในการสงครามของทางราชการซึ่งได้แปรสภาพ หมดคุณภาพ ล้าสมัย หรือไม่ต้องการใช้แล้ว(๓) อาวุธยุทธภัณฑ์และสิ่งที่ใช้ในการสงครามของกระทรวงกลาโหมซึ่งคณะรัฐมนตรีอนุมัติให้ขายในการส่งออกไปหรือการส่งผ่านไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามตาม(๑) (๒) และ (๓)จะต้องมีหนังสืออนุญาตของรัฐมนตรีว่าการกระทรวงกลาโหมกำกับไปด้วยทุกคราวมาตรา ๖บทบัญญัติมาตรา ๔ มิให้ใช้บังคับในกรณีของใช้ส่วนตัวที่บุคคลนำติดตัวออกไปเพื่อใช้เฉพาะตัวตามความจำเป็นหรือเพื่อปรับปรุงซ่อมแซม หรือเป็นสินค้าที่ส่งไปหรือนำไปเพื่อเป็นตัวอย่างหรือเพื่อการค้าซึ่งกระทำไปโดยเปิดเผยและในธุรกิจตามปกติ หรือในกรณีที่ผู้ควบคุมยานพาหนะนำออกไปซึ่งสิ่งที่ใช้ประจำยานพาหนะนั้นเพื่อใช้ในยานพาหนะนั้นเท่าที่จำเป็นแต่ในกรณีที่พนักงานเจ้าหน้าที่มีเหตุสงสัยว่าสิ่งของที่นำหรือส่งออกไปหรือส่งผ่านไปนอกราชอาณาจักรรายใด จะเป็นการละเมิดมาตรา ๔ อาจยึดสิ่งของนั้น ๆไว้ก่อน แล้วสอบถามไปยังรัฐมนตรีว่าการกระทรวงกลาโหมว่าควรอนุญาตหรือไม่ในกรณีดังกล่าวนี้ คำวินิจฉัยของรัฐมนตรีว่าการกระทรวงกลาโหมให้เป็นที่สุดมาตรา ๗ให้รัฐมนตรีว่าการกระทรวงกลาโหม รัฐมนตรีว่าการกระทรวงการคลังและรัฐมนตรีว่าการกระทรวงเศรษฐการรักษาการตามพระราชกฤษฎีกานี้ผู้รับสนองพระบรมราชโองการจอมพล ส. ธนะรัชต์นายกรัฐมนตรี[เอกสารแนบท้าย]๑.บัญชีท้ายพระราชกฤษฎีกา(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากอาวุธยุทธภัณฑ์และสิ่งที่ใช้ในการสงครามบางอย่างมีความจำเป็นต้องส่งออกไปนอกราชอาณาจักร เพื่อการสร้าง ดัดแปลง และแลกเปลี่ยนแต่ตามพระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามพ.ศ. ๒๔๙๖ มิได้มีบทบัญญัติในการนี้ไว้ ทั้งในปัจจุบันได้มีอาวุธประเภทนิวเคลียร์และอาวุธปรมาณูเพิ่มขึ้นซึ่งจำเป็นต้องมีการควบคุมอาวุธเหล่านี้ด้วยจึงเห็นควรแก้ไขพระราชกฤษฎีกาดังกล่าวเสียใหม่ให้เป็นการเหมาะสมยิ่งขึ้นและให้มีบทกำหนดเงื่อนไขในการควบคุมไว้ด้วยพระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในสงคราม (ฉบับที่ ๒) พ.ศ. ๒๕๓๑[๓]หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ในปัจจุบันการส่งออกไปหรือการส่งผ่านไปนอกราชอาณาจักรซึ่งอาวุธยุทธภัณฑ์และสิ่งที่ใช้ในการสงครามจะกระทำได้เฉพาะกรณีตามที่กำหนดไว้ในมาตรา๕แห่งพระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และส่งที่ใช้ในการสงครามพ.ศ. ๒๕๐๖ คือ กรณีที่รัฐบาลต่างประเทศร้องขอตามข้อตกลงที่ได้ทำไว้กับรัฐบาลและกรณีที่เป็นอาวุธยุทธภัณฑ์และสิ่งที่ใช้ในการสงครามของทางราชการซึ่งได้แปรสภาพหมดคุณภาพ ล้าสมัย หรือไม่ต้องการใช้แล้วสมควรเพิ่มเติมข้อกำหนดดังกล่าวเพื่อให้อาวุธยุทธภัณฑ์และสิ่งที่ใช้ในการสงครามที่กระทรวงกลาโหมผลิตขึ้นในประเทศสามารถส่งออกเพื่อขายไปยังต่างประเทศเมื่อได้รับอนุมัติจากคณะรัฐมนตรีได้ จึงจำเป็นต้องตราพระราชกฤษฎีกานี้พรพิมล/พิมพ์๒๔ ตุลาคม ๒๕๔๕พัสสน/ผู้ตรวจ๔ เมษายน ๒๕๕๔[๑] ราชกิจจานุเบกษา เล่ม ๘๐/ตอนที่๒๘/ฉบับพิเศษ หน้า ๑๓/๒๕ มีนาคม ๒๕๐๖[๒] มาตรา ๕แก้ไขเพิ่มเติมโดยพระราชกฤษฎีกาควบคุมการส่งออกไปนอกราชอาณาจักรซึ่งอาวุธยุทธภัณฑ์และสิ่งที่ใช้ในสงคราม (ฉบับที่ ๒) พ.ศ. ๒๕๓๑[๓] ราชกิจจานุเบกษาเล่ม ๑๐๕/ตอนที่ ๑๘๓/ฉบับพิเศษ หน้า ๑/๙ พฤศจิกายน ๒๕๓๑